
DR 30.11.2004 53 
 
kita dibanjiri dengan ramai orang hendak bekerja di sini.  Ia ada masalah-masalah yang 
tertentu di sini.   

Saya percaya isu yang ditimbulkan bukan kerajaan kita memejamkan mata, 
memekakkan telinga. Usaha telah dibuat dan tidak ada sebab kita ingin mencemarkan 
nama baik dengan usul yang dikemukakan oleh pembangkang tadi.  Terima kasih. 

Tuan Pengerusi [Datuk Lim Si Cheng]:  Yang Berhormat Menteri, sila jawab. 

 

3.07 ptg. 

Menteri Sumber Manusia [Datuk Wira Dr. Fong Chan Onn]:  Terima kasih 
Tuan Pengerusi.  Terlebih dahulu saya ingin mengucapkan terima kasih kepada Ahli-
ahli Yang Berhormat dari Barisan Nasional yang telah menerangkan bersama-sama 
dengan kerajaan tentang dasar-dasar yang telah dilakukan.   

Saya sedih dengan ahli Yang Berhormat bagi Ipoh Barat dan juga Seputeh ini 
kerana selalunya apabila mereka ada masalah, mereka dengan senyap bagi pada saya 
dan saya cuba selesaikan.  Tetapi sekarang atas alasan-alasan politik dia besarkan di 
sini.  Jadi ini….. 

Tuan M. Kula Segaran:  Tidak pernah.  Tidak pernah saya berikan apa-apa. 

Tuan Syed Hood bin Syed Edros [Parit Sulong]:  [Menyampuk] 

Datuk Wira Dr. Fong Chan Onn:  Tuan Pengerusi. 

Tuan M. Kula Segaran:  Put the record clear. 

Datuk Wira Dr. Fong Chan Onn:  Tuan Pengerusi, mungkin dia tidak pernah 
secara tulisan tetapi secara lisan ada tanya pertolongan sini, pertolongan sana.  Namun 
demikian….. 

Tuan Pengerusi [Datuk Lim Si Cheng]:  Tidak apalah.  Itu perkara biasa. 

Datuk Wira Dr. Fong Chan Onn:  Selepas ini kita tahulah siapa yang buat ini.  
Tuan Pengerusi, Ahli Yang Berhormat bagi Ipoh Barat telah bangkitkan berkaitan 
dengan memorandum yang telah dikemukakan oleh MTUC kepada Yang Amat 
Berhormat Perdana Menteri pada 10 Januari 2004.  Tarikh ini penting iaitu sebelum 
pilihan raya. Kita  pun tentu semua tahu tujuan memorandum tersebut. 

Namun demikian, selepas Kementerian Sumber Manusia menerima 
memorandum, saya sendiri telah melakukan beberapa kali dialog dengan pemimpin 
MTUC untuk menerangkan kepada pihak MTUC tindakan yang telah diambil oleh 
kementerian. Tentang dakwaan bahawa kerajaan atau majikan di negara kita adalah 
anti-union.  Kenyataan itu tidak betul kerana bilangan kesatuan sekerja yang telah 
ditubuhkan dalam negara ini semakin lama semakin bertambah.   

Misalnya daripada 537 buah kesatuan sekerja pada tahun 1999, naik 
sebanyak 9 buah kesatuan pada tahun 2003.  Secara purata peratusan pekerja yang 
berfungsi dalam sektor-sektor yang mempunyai union adalah mengikut norma 
antarabangsa iaitu lebih kurang 10%.  That is the international norm, dengan izin. 

 Ini membayangkan bahawa negara kita bukan sahaja bukan sahaja bukan 
anti-union, bahkan dalam banyak kali kita adalah pro-labour.  Misalannya, baru-baru ini 
dalam satu laporan yang dikeluarkan oleh Bank Dunia ada disebutkan bahawa 
Malaysia adalah negara kedua di dunia ini yang membayar pampasan yang tertinggi 
sekali kepada pekerja yang telah diberhentikan.  Secara purata setiap orang pekerja 
yang telah diberhentikan kerja dibayar pampasan 54 bulan gaji sebelum dia 
diberhentikan.  Ini adalah the second highest in the world, dengan izin.  Ada banyak 
negara lain yang membayar hanya dua bulan, tiga bulan, empat bulan pampasan tetapi 
di negara kita, secara purata 54 bulan.   

 Jadi, ini menunjukkan kita khuatir, kita prihatin tentang kebajikan para pekerja 
dan kerajaan akan menggunakan pengaruh kita, bukan akta, kerana kita tidak boleh 
arahkan majikan swasta untuk buat apa.  Kita akan menggunakan pengaruh kita 
supaya majikan-majikan selalu akan mengambil kira kebajikan para pekerja sebelum 
mereka diambil bekerja. 



kita dibanjiri dengan ramai orang hendak bekerja di sini. Ia ada masalah-masalah yang tertentu di sini. Saya percaya isu yang ditimbulkan bukan kerajaan kita memejamkan mata, memekakkan telinga. Usaha telah dibuat dan tidak ada sebab kita ingin mencemarkan nama baik dengan usul yang dikemukakan oleh pembangkang tadi. Terima kasih. Tuan Pengerusi [Datuk Lim Si Cheng]: Yang Berhormat Menteri, sila jawab. 3.07 ptg. Menteri Sumber Manusia [Datuk Wira Dr. Fong Chan Onn]: Terima kasih Tuan Pengerusi. Terlebih dahulu saya ingin mengucapkan terima kasih kepada Ahli- ahli Yang Berhormat dari Barisan Nasional yang telah menerangkan bersama-sama dengan kerajaan tentang dasar-dasar yang telah dilakukan. Saya sedih dengan ahli Yang Berhormat bagi Ipoh Barat dan juga Seputeh ini kerana selalunya apabila mereka ada masalah, mereka dengan senyap bagi pada saya dan saya cuba selesaikan. Tetapi sekarang atas alasan-alasan politik dia besarkan di sini. Jadi ini..... Tuan M. Kula Segaran: Tidak pernah. Tidak pernah saya berikan apa-apa. Tuan Syed Hood bin Syed Edros [Parit Sulong]: [Menyampuk] Datuk Wira Dr. Fong Chan Onn: Tuan Pengerusi. Tuan M. Kula Segaran: Put the record clear. Datuk Wira Dr. Fong Chan Onn: Tuan Pengerusi, mungkin dia tidak pernah secara tulisan tetapi secara lisan ada tanya pertolongan sini, pertolongan sana. Namun demikian..... Tuan Pengerusi [Datuk Lim Si Cheng]: Tidak apalah. Itu perkara biasa. Datuk Wira Dr. Fong Chan Onn: Selepas ini kita tahulah siapa yang buat ini. Tuan Pengerusi, Ahli Yang Berhormat bagi Ipoh Barat telah bangkitkan berkaitan dengan memorandum yang telah dikemukakan oleh MTUC kepada Yang Amat Berhormat Perdana Menteri pada 10 Januari 2004. Tarikh ini penting iaitu sebelum pilihan raya. Kita pun tentu semua tahu tujuan memorandum tersebut. Namun demikian, selepas Kementerian Sumber Manusia menerima memorandum, saya sendiri telah melakukan beberapa kali dialog dengan pemimpin MTUC untuk menerangkan kepada pihak MTUC tindakan yang telah diambil oleh kementerian. Tentang dakwaan bahawa kerajaan atau majikan di negara kita adalah anti-union. Kenyataan itu tidak betul kerana bilangan kesatuan sekerja yang telah ditubuhkan dalam negara ini semakin lama semakin bertambah. Misalnya daripada 537 buah kesatuan sekerja pada tahun 1999, naik sebanyak 9 buah kesatuan pada tahun 2003. Secara purata peratusan pekerja yang berfungsi dalam sektor-sektor yang mempunyai union adalah mengikut norma antarabangsa iaitu lebih kurang 10%. That is the international norm, dengan izin. Ini membayangkan bahawa negara kita bukan sahaja bukan sahaja bukan anti-union, bahkan dalam banyak kali kita adalah pro-labour. Misalannya, baru-baru ini dalam satu laporan yang dikeluarkan oleh Bank Dunia ada disebutkan bahawa Malaysia adalah negara kedua di dunia ini yang membayar pampasan yang tertinggi sekali kepada pekerja yang telah diberhentikan. Secara purata setiap orang pekerja yang telah diberhentikan kerja dibayar pampasan 54 bulan gaji sebelum dia diberhentikan. Ini adalah the second highest in the world, dengan izin. Ada banyak negara lain yang membayar hanya dua bulan, tiga bulan, empat bulan pampasan tetapi di negara kita, secara purata 54 bulan. Jadi, ini menunjukkan kita khuatir, kita prihatin tentang kebajikan para pekerja dan kerajaan akan menggunakan pengaruh kita, bukan akta, kerana kita tidak boleh arahkan majikan swasta untuk buat apa. Kita akan menggunakan pengaruh kita supaya majikan-majikan selalu akan mengambil kira kebajikan para pekerja sebelum mereka diambil bekerja.